### Beslutning

Rebecca Søndergaard, Kåre Nielsen, Thomas Paulsen og Lea Berg kunne tiltræde indstillingen i overensstemmelse med Magistratens anbefaling.

Mogens Holst, Jacob Johnsen og Benedicte Overgaard kunne ikke tiltræde indstillingen med henvisning til den eksisterende højhuspolitiks udelukkelse af højhuse i det område og de overvejelser der lå til grund for den udelukkelse.

Offentlig fremlæggelse af forslag til Lokalplan nr. 1124, Bebyggelse til cityformål ved [adresse] 6-8, samt Tillæg nr. 70 til Kommuneplan 2017.

### Resumé

Der er udarbejdet et forslag til Lokalplan nr. 1124, Bebyggelse til cityformål ved [adresse] 6-8. Lokalplanen gælder for et område ved [adresse] og [adresse] i [adresse].

Lokalplanområdet har et samlet areal på ca. 2.900 m2 og var ved planens udarbejdelse privatejet og beliggende i byzone.

Udarbejdelsen af lokalplanen sker med baggrund i et ønske fra en privat ejer om at muliggøre, at lokalplanplanområdet kan anvendes til cityformål og mulighed for fortætning med etagebebyggelse, der rummer kontor­virksomhed, liberale erhverv, butikker, restauranter og lignende med tilhørende opholdsarealer på tage og fællesfaciliteter såsom parkeringskælder.

Lokalplanen fastlægger en række bestemmelser, der regulerer omfang og placering af bebyggelse, bl.a. ved angivelse af maksimalt etageareal og ved udlæg af byggefelter. Derudover indeholder lokalplanen bestemmelser om bevaring af forhuset på [adresse] og giver mulighed nedrivning af [adresse] 12A.

Det maksimale bruttoetageareal må ikke overstige 16.820 m² og den maksimale højde er fastsat til 40 m med mulighed for op til 9 etager samt tagterrasse.

Der er i forbindelse med formgivningen af projektet arbejdet med tilpasning til eksisterende bebyggelse og i særlig grad til kulturmiljøet i [adresse].

Lokalplanen for området er i overensstemmelse med kommuneplanens samlede strategi for byudvikling, herunder at skabe mulighed for attraktive arbejdspladser centralt placeret i byen og samtidigt skabe byliv med bylivsskabende aktiviteter i stueetagen. Lokalplanen er imidlertid ikke i overensstemmelse med kommuneplanens konkrete rammer for området og afgrænsning i forhold til høje huse. Der er derfor udarbejdet Tillæg nr. 70 til Kommuneplan 2017.

Der har været gennemført en forudgående offentlig høring om ændring af kommuneplanen forud for lokalplanlægningen, hvori der er indkommet i alt 9 høringssvar. Høringssvarene er taget med i den efterfølgende bearbejdning af projektet og det tilhørende lokalplanforslag.

### Indstilling

Det indstilles,

At 1) forslag til lokalplan nr. 1124, Bebyggelse til cityformål ved [adresse] 6-8, godkendes til offentlig fremlæggelse,

At 2) forslag til Tillæg nr. 70 til Kommuneplan 2017 godkendes til offentlig fremlæggelse,

At 3) forslag til miljørapport godkendes til offentlig fremlæggelse,

At 4) bemærkninger fra den forudgående offentlige høring besvares som det det fremgår af indstillingens afsnit 5.3 og bilag 5.

### Sagens forløb

27-05-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 08-06-2020 Magistraten

Fremsendes til [adresse] med bemærkning, at Magistraten i mødet den 8. juni 2020 anbefaler, at byrådet tiltræder Magistratsafdelingen for Teknik og Miljøs indstilling af 14. maj 2020.

Simone Mathiasen kan ikke tiltræde indstillingen.

 10-06-2020 [adresse]
Fremsendes til Teknisk Udvalg til behandling i henhold til beslutning i byrådets møde den 10. juni 2020.
 17-06-2020 Teknisk Udvalg

Sagen blev udsat.

Udvalget fremsender spørgsmål til forvaltningens besvarelse inden næste udvalgsbehandling.

 22-06-2020 Teknisk Udvalg

Rebecca Søndergaard, Kåre Nielsen, Thomas Paulsen og Lea Berg kunne tiltræde indstillingen i overensstemmelse med Magistratens anbefaling.

Mogens Holst, Jacob Johnsen og Benedicte Overgaard kunne ikke tiltræde indstillingen med henvisning til den eksisterende højhuspolitiks udelukkelse af højhuse i det område og de overvejelser der lå til grund for den udelukkelse.

 24-06-2020 [adresse]
Beslutning ikke frigivet